text: P-afgifter i naturen skrottes
  12 december 2014 kl. 09.24
  Det skal alligevel ikke koste penge, at parkere på 19 strande og naturområder. Miljøministeren har droppet planerne.
  
  I Syd- og Sønderjylland var der varslet parkeringsautomater ved Børsmose Strand og Blåvand Strand på vestkysten og Dyrehaven i Haderslev. Men miljøminister Kirsten Brosbøl har i dag droppet planerne.
  - For mig har præmissen været, at etablering af betalingsparkering på de udvalgte steder ikke må få som konsekvens, at borgernes frie adgang til naturen bliver mindre. Det viser sig nu, at adgangen til naturen vil blive mere besværlig nogle steder, fordi der ikke som forudsat findes alternative gratis parkeringsmuligheder i nærheden, siger Kirsten Brosbøl i en pressemeddelelse.
  Hør ministeren fortællere nærmere om baggrunden for kovendingen (varighed 1min 3 sek):
  